葛量洪號滅火輪展覽館

葛量洪號滅火輪展覽館（英文：Fireboat Alexander Grantham Exhibition Gallery）係香港一間以香港海上消防歷史為主題嘅展覽館，喺香港島東區嘅鰂魚涌公園。 簡介 「葛量洪號」滅火輪喺1953年投入服務，2002年退役前，一直係香港消防處滅火輪隊嘅旗艦，曾經參與過無數船舶同沿岸重大火警嘅撲救工作同海上救援任務。「葛量洪號」喺香港黃埔船塢建造，除咗見證香港嘅消防歷史之外，亦充分反映香港五十年代造船業嘅成就。 鑑於「葛量洪號」深具歷史意義，香港歷史博物館將佢列為藏品，並起咗「葛量洪號滅火輪展覽館」，妥善裝置呢艘滅火輪，喺2007年開放畀市民參觀。展覽館面積大概1,200平方米，展出獨特嘅消防文物，並輔以多媒體介紹，增進市民對香港海上救援工作嘅認識。 開放時間 星期一、三至日：上晝10:00至下晝6:00 聖誕前夕同農曆新年除夕：上晝10:00至下晝5:00 星期二（公眾假期除外）、農曆年初一同二休館 入場費 免費入場 出面網頁 葛量洪號滅火輪展覽館